ЕО басшылары Путинмен кездесуден бас тартты
"ЕО басшылары Путинмен кездесуден бас тартты" | "https://abai.kz/post/135527"
TITLE: ЕО басшылары Путинмен кездесуден бас тартты
URL: https://abai.kz/post/135527
META: "ЕО басшылары Путинмен кездесуден бас тартты" | "https://abai.kz/post/135527"
DATE: 25.06.2021
AUTHOR(s): Abai.kz
TOTAL WORDS: 134
TEXT: Еуропалық Одақтың мемлекет және үкімет басшылары Брюссельдегі саммитте Германия канцлері Ангела Меркельдің Ресей президенті Владимир Путинмен кездесу туралы ұсынысын қабылдамады. Еуропалық Одақтың 10-ға жуық елі идеяның өзін де, оның құрылымын да қабылдамаған. Кейінірек Меркель журналистерге келіссөздердің бірінші күнінен кейін ЕО елдері басшыларының Ресеймен саммит туралы келісімге келе алмағандарын айтты. 23 маусымда Financial Times Меркельдің ұсынысы туралы хабарлаған еді. Мақалада айтылғандай, Берлин Путиннің АҚШ президенті Джо Байденмен Женевада кездесуі Ресеймен қарым-қатынасты жандандыру үшін жақсы себеп деп санайды. Бастаманы Франция президенті Эммануэль Макрон да қолдаған. Путинмен ортақ саммитке қарсы болғандардың арасында Литва мен Латвия басшылары болды. Нидерланд премьер-министрі Марк Рютте мұндай кездесуге қатысуға ниет білдірмегенін, бұған 2014 жылы Донбасс қаласында MH17 ұшағының апатқа ұшырап, 192 голландиялық азаматтың қаза болуына байланысты екенін айтқан. Халықаралық тергеу тобының мәліметінше, бұл іске қазір Ресейде жүрген бірнеше адамның қатысы бар. Abai.kz
